
POLITIKEN 


Ministerie får ny kritik i skattesag 


Skatteministeriet kendte 
ulovlig praksis, overhørte 
advarsler og svigtede sit 
tilsyn isagen om svindel 
med udbytteskat. Flertal 
for atlade en kommission 
undersøge sagen til bunds. 


THOMAS ØSTERLIN KOCH OG JOHN HANSEN 


tte år før danmarkshistoriens 
største bedragerisag med svindel 


for 12,3 milliarder skattekroner 


kom for dagens lys, kendte Skatteministe- 
riet til katastrofale huller i kontrollen 
med udbytteskat. Det fremgår af den ad- 
vokatundersøgelse af sagen, som blev af- 
leveret til Folketingets partier kort før jul. 
Kontrollen med milliardudbetalinger- 
ne var så tynd, at det var i strid med for- 
valtningsloven, skriver advokaterne, der 
over 613 sider opruller en lang række svigt 
i både Skat og Skatteministeriet. 
Politiken har gennemgået den omfat- 
tende undersøgelse, som i offentligheden 
druknede i juletravlhed og kaos omkring 
finansloven. Undersøgelsen viser også, at 
Skatteministeriet i hvert fald siden 2007 
har kendt til den ulovlige praksis i kon- 
trollen, at ministeriets opfølgninger på 
de alvorlige advarsler har været utilstræk- 
kelig, og at ministeriet har tilsidesat sin 
pligt til at føre udvidet tilsyn med Skat. 


Alligevel er deringen, der kan drages til 
ansvar for de mange svigt, konkluderer 
advokaterne. 

Sten Bønsing, der er lektor med specia- 
le i forvaltningsret på Aalborg Universi- 
tet, roser advokaterne for undersøgelsens 
grundighed, men påpeger også, at typen 
af undersøgelse rummer begrænsninger. 

»De har kun haft det materiale, som de 
har fået stillet til rådighed, og de har hel- 
ler ikke haft mulighed for at krydstjekke 
informationerne ved at spørge ind til 
uoverensstemmelser«, siger han. 

Michael Gøtze, der er professor i forvalt- 
ningsret på Københavns Universitet, hæf- 
ter sig ved de samme begrænsninger. 

»Det er en af forklaringerne, hvis man 
som almindelig borger undrer sig over: 
Hvordan kan man som advokat skrive 
600 sider og påpege en lang liste af fejl og 


så på næste side skrive, at ingen kan gøres 
ansvarlig«, siger Michael Gøtze. 

Begge er enige om, at advokatundersø- 
gelsen bør følges op med en kommis- 
sionsundersøgelse af sagen. 

»Undersøgelsen kommer - trods sine 
begrænsninger - meget klart frem til, at 
der er begået en række fejl. Det skrives i 
bemærkelsesværdigt klar tekst. Det vil jeg 
mene er en slags oplæg til: Der er begået 
fejl, det må vi prøve at komme dybere ned 
i«, siger Michael Gøtze. 

Advokatundersøgelsen blev bestilt af et 
flertal bestående af alle partier på nær En- 
hedslisten og Alternativet, som ønskede 
en kommissionsundersøgelse i stedet. Ef- 
ter advokaternes afrapportering er der 
hele Folketinget rundt et ønske om, at sa- 
gen skal undersøges yderligere af en un- 
dersøgelseskommission. 


Også skatteminister Karsten Lauritzen 
(V) bakker op om en kommissionsunder- 
søgelse af sagen. 

Han afviser, at advokatundersøgelsens 
form har haft konsekvenser for advoka- 
ternes mulighed for at placere et ansvar. 

»Detved man jo ikke, det kan også være, 
at kommissionen når frem til det samme 
resultat som advokatundersøgelsen«, si- 
ger Karsten Lauritzen. 

Selv peger ministeren på de mange 
nedskæringer som den væsentligste år- 
sag til skandalen. 

»Man har effektiviseret og sparet for 
meget, og kontrollen på en række områ- 
der er blevet tyndslidt«, siger han. 
thomas.koch@pol.dk 


l otte år lod Skatteministeriet … 
PS side 4 


| Malmø bekæmper gnettaprosremer med et nyt tårn. Politiken har besøgt Rosengård 
p EL 


14. januar 2018 
Årgang 133. Nr. 106 
Pris 40,00 


Kundecenter 
Politiken 70 15 01 01 


1. udgave 


EU på 
skinner 


Fri interrail til EU’s unge 
er politisk tog til tiden. 


med sit image som det kolde 
og bureaukratiske magtcen- 
trum afsondret fra folket. 

Hidtil har ingen imagekampag- 
ne formået at vinde over den for- 
tælling. Samtidig turnerer nationa- 
listiske populister i disse år med 
påstande om, at løsningerne kom- 
mer fra deres lande og problemer- 
ne fra de andre lande. 

Intet middel mod den slags for- 
stokkede fordomme er stærkere 
end mødet med den virkelige euro- 
pæiske virkelighed. 

Derfor er det årets foreløbig bed- 
ste nyhed fra Bruxelles, at EU i 2018 
vil finansiere 20.000 unge europæ- 
eres dannelsesrejse med tog igen- 
nem 30 lande i Europa. 

Der er afsat 90 millioner kroner 
til pilotprojektet, der skal give de 
unge mulighed for at pakke ryg- 
sækken og genoplive tidligere ti- 
ders dannelsesrejse igennem Euro- 
pas veludbyggede jernbanenet. 


l årtier har EU forsøgt at gøre op 


EU'S LEGITIMITET står og falder 
med befolkningens erkendelse af, 
at Europas lande står stærkere skul- 
derved skulder end med ryggen 
vendt mod hinanden. 

Det gælder i forhold til at møde 
fremtidens udfordringer i en glo- 
baliseret økonomi. Og det gælder i 
forhold til ikke at gentage fortidens 
fejl med krige og kriser lande imel- 
lem. Europa har oplevet regionale 
krige, men på 8. årti har vi ikke op- 
levet det, der er værre. 

At give den unge generation mu- 
lighed for at lære deres medeuro- 
pæeres lande, tanker, sprog, mad 
og virkelighedsopfattelse bedre at 
kende er en måde at værne om den 
mellemfolkelige forståelse og nys- 
gerrighed, som fredens Europa al- 
tid skal bygge på. 

Atinitiativet samtidig introduce- 
rer unge til togrejsens blide takt- 
slag, der kalder på eftertanke og 
fordybelse, eri sig selv nyttigt i en 
hæsblæsende digital tidsalder. 

Herfra kan vi kun ønske god rejse 
til de 20.000 unge europæere, deri 
år får mulighed for at drage af sted 


med fyldte rygsække og åbne sind. 

Må endnu flere unge følge efter 
på det europæiske skinnenet i de 
kommende år. De togbilletter er gi- 
vetgodtud. cj 

Side 18 
Hvad siger beboerne i Rosengård til tårnprojektet? Her er vi på besøg hos det sociale projekt Yalla Trappan, som driver et køkken og hjælper kvinder med at lære svensk og komme i arbejde. Foto: Mads Nissen 


GRUNDTVIGS HØJSKOLE 
Fotofestival 
Uge 26: 24.- 30.juni 2018 


BITTE KAI 


Er du forelsket i aa Vi inviterer 
til et kursus med nogle af Danmarks 
allerbedste T lige nu. 

Mød Mads Nissen, Fryd Frydendahl, Per 
Morten Abrahamsen, Martin Bubandt, 
Thomas Borberg, Nanna Debois Buhl, 
Mette Frandsen og mange flere. 


Kursusledere hele ugen er Sofie Amalie 
Klougart og Joachim Adrian. 


i STÆRKERE IMMUNFORSVAR 
" NATURLIGT VÆGTTAE 


9101 00002 

Giv sig selv det bedste påskeæg! Et 're-set' ved det arabiske 
hav, hvor din krop og dit sind kommer i vatter. Alt hvad du 
behøver er lysten til at gøre noget godt for dig selv! 
Garanteret afgang og plads til dig: 
17. marts — 1. april 2018 

Pris fra 15.900 kr 

2 uger med revitaliserende ayurveda 


SPAR YDERLIGERE 10% 
SLUTSPURT FRA 19/1 


Tlf. 33 117 117 
www.gracetours.com 


KØBENHAVN / HELLERUP / ODENSE / AARHUS 


